Απόφαση της Επιτροπής

της 20ής Φεβρουαρίου 2002

όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο, την κατάργηση της απόφασης 2001/740/ΕΚ και την τροποποίηση, για όγδοη φορά, της απόφασης 2001/327/ΕΚ

[κοινοποιηθείσα υπό τον αριθμό Ε(2002) 557]

(Κείμενο που παρουσιάζει ενδιαφέρον για τον ΕΟΧ)

(2002/153/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας τα ακόλουθα:

(1) Η απόφαση 2001/740/ΕΚ της Επιτροπής(4), όπως τροποποιήθηκε τελευταία από την απόφαση 2002/48/ΕΚ(5), αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο.

(2) Η Επιτροπή εξέδωσε την απόφαση 2001/304/EΚ(6), όπως τροποποιήθηκε τελευταία από την απόφαση 2002/49/EΚ(7), για τη σήμανση και χρήση ορισμένων ζωικών προϊόντων σε σχέση με την απόφαση 2001/172/EΚ της Επιτροπής(8) σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο.

(3) Η απόφαση 2001/327/ΕΚ της Επιτροπής(9), όπως τροποποιήθηκε τελευταία από την απόφαση 2001/904/ΕΚ(10), αφορά περιορισμούς στη διακίνηση ζώων ευπαθών ειδών όσον αφορά τον αφθώδη πυρετό.

(4) Η οδηγία 64/433/ΕΟΚ του Συμβουλίου(11), όπως τροποποιήθηκε τελευταία από την οδηγία 95/23/ΕΚ(12), αφορά τους υγειονομικούς όρους για την παραγωγή και την εμπορία νωπού κρέατος.

(5) Η οδηγία 94/65/ΕΚ του Συμβουλίου(13) καθορίζει τις απαιτήσεις για την παραγωγή και την τοποθέτηση στην αγορά κιμά και παρασκευασμάτων κρέατος.

(6) Η οδηγία 91/495/ΕΟΚ του Συμβουλίου(14), όπως τροποποιήθηκε τελευταία από την οδηγία 94/65/ΕΚ, αφορά προβλήματα δημόσιας υγείας και υγείας ζώων τα οποία επηρεάζουν την παραγωγή και την τοποθέτηση στην αγορά κρέατος κουνελιού και κρέατος εκτρεφόμενων θηραμάτων.

(7) Η οδηγία 80/215/ΕΟΚ του Συμβουλίου(15), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, αφορά προβλήματα υγείας ζώων που επηρεάζουν τις ενδοκοινοτικές εμπορικές συναλλαγές προϊόντων κρέατος.

(8) Η οδηγία 77/99/ΕΟΚ του Συμβουλίου(16), όπως τροποποιήθηκε τελευταία από την οδηγία 97/76/ΕΚ(17), αφορά προβλήματα υγιεινής που επηρεάζουν την παραγωγή και την εμπορία προϊόντων κρέατος και ορισμένων άλλων προϊόντων ζωικής προέλευσης.

(9) Η επιτροπή για τον αφθώδη πυρετό και άλλες επιζωοτίες του Διεθνούς Γραφείου Επιζωοτιών (ΔΓΕ) αξιολόγησε φάκελο σχετικά με την εξάλειψη του αφθώδους πυρετού, που υποβλήθηκε από την αντιπροσωπεία του Ηνωμένου Βασιλείου, και, σύμφωνα με το ψήφισμα αριθ. XVII ("Αποκατάσταση αναγνώρισης της κατάστασης κρατών μελών όσον αφορά τον αφθώδη πυρετό"), που εκδόθηκε από τη διεθνή επιτροπή του ΔΓΕ κατά την 65η γενική σύνοδο (Μάιος 1997), αναγνώρισε στις 21 Ιανουαρίου 2002 ότι η χώρα αυτή επανήλθε στο προηγουμένως αναγνωριζόμενο καθεστώς απαλλαγμένης από αφθώδη πυρετό χωρίς εμβολιασμό.

(10) Κατόπιν τούτου είναι αναγκαία η κατάργηση της απόφασης 2001/740/ΕΚ όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο.

(11) Πάντως, είναι αναγκαίο να προβλεφθούν διατάξεις ώστε να εξασφαλίζεται ότι ορισμένα κρέατα και προϊόντα κρέατος σε απόθεμα τα οποία έχουν παραχθεί κατά την περίοδο της επιδημίας και δεν πληρούν τα υγειονομικά κριτήρια για ενδοκοινοτικές εμπορικές συναλλαγές τοποθετούνται μόνο στην αγορά του εδάφους της Μεγάλης Βρετανίας.

(12) Προκειμένου να διασφαλίζεται ότι οι διατάξεις της απόφασης 2001/327/ΕΚ εφαρμόζονται και στις εμπορικές συναλλαγές αιγοπροβάτων καταγόμενων ή προερχόμενων από τη Μεγάλη Βρετανία μετά την ημερομηνία κατάργησης της απόφασης 2001/740/ΕΚ, είναι αναγκαίο να τροποποιηθεί αναλόγως η απόφαση 2001/327/ΕΚ.

(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το Ηνωμένο Βασίλειο φροντίζει ώστε το κρέας, όπως ορίζεται στην παράγραφο 2, των βοοειδών, αιγοπροβάτων και χοίρων, καθώς και άλλων δίχηλων τα οποία υπόκεινται σε μία τουλάχιστον από τις προϋποθέσεις τις καθοριζόμενες στην παράγραφο 3 δεν αποστέλλεται σε άλλα κράτη μέλη.

2. Τα κρέατα τα αναφερόμενα στην παράγραφο 1 περιλαμβάνουν "νωπό κρέας" όπως ορίζεται στις οδηγίες 64/433/ΕΟΚ και 91/495/ΕΟΚ, και "κιμά και παρασκευάσματα κρέατος", όπως ορίζεται στην οδηγία 94/65/ΕΚ.

3. Προϋποθέσεις για κρέατα μη επιλέξιμα για ενδοκοινοτικές εμπορικές συναλλαγές:

α) κρέας όχι επιλέξιμο για ενδοκοινοτικές εμπορικές συναλλαγές με βάση κοινοτικά προστατευτικά μέτρα όσον αφορά τον αφθώδη πυρετό στο Ηνωμένο Βασίλειο, τα οποία έχουν τεθεί σε ισχύ μεταξύ 21ης Φεβρουαρίου 2001 και της ημερομηνίας κατά την οποία τίθεται σε ισχύ η παρούσα απόφαση·

β) κρέας το οποίο φέρει το σήμα καταλληλότητας το οποίο θεσπίζεται με την απόφαση 2001/304/ΕΚ.

Άρθρο 2

1. Το Ηνωμένο Βασίλειο εξασφαλίζει το ότι προϊόντα κρέατος βοοειδών, αιγοπροβάτων και χοίρων και άλλων δίχηλων, τα οποία τελούν υπό έναν τουλάχιστον από τους όρους της παραγράφου 2 δεν αποστέλλονται σε άλλα κράτη μέλη.

2. Προϋποθέσεις για προϊόντα κρέατος μη επιλέξιμα για ενδοκοινοτικές εμπορικές συναλλαγές:

α) προϊόντα κρέατος τα οποία έχουν παραχθεί από κρέας υποκείμενο σε έναν τουλάχιστον από τους όρους του άρθρου 1 παράγραφος 3·

β) κρέας όχι επιλέξιμο για ενδοκοινοτικές εμπορικές συναλλαγές με βάση κοινοτικά προστατευτικά μέτρα όσον αφορά τον αφθώδη πυρετό στο Ηνωμένο Βασίλειο, τα οποία έχουν τεθεί σε ισχύ μεταξύ 21ης Φεβρουαρίου 2001 και της ημερομηνίας κατά την οποία τίθεται σε ισχύ η παρούσα απόφαση·

γ) κρέας το οποίο φέρει το σήμα καταλληλότητας, το οποίο θεσπίζεται με την απόφαση 2001/304/ΕΚ.

3. Η απαγόρευση η προβλεπόμενη στην παράγραφο 1 δεν εφαρμόζεται σε προϊόντα κρέατος που πληρούν τις απαιτήσεις για τη δημόσια υγεία της οδηγίας 77/99/ΕΟΚ και τα οποία έχουν υποστεί κάποια από τις επεξεργασίες τις αναφερόμενες στο άρθρο 4 παράγραφος 1 της οδηγίας 80/215/ΕΟΚ, ή κατά την προετοιμασία έχουν αποκτήσει ομοιόμορφα σε όλη τους τη μάζα τιμή pH κατώτερη του 6.

Άρθρο 3

Η απόφαση 2001/740/ΕΚ καταργείται.

Άρθρο 4

Στην εισαγωγική πρόταση του άρθρου 2 παράγραφος 1 της απόφασης 2001/327/ΕΚ, οι λέξεις "και η απόφαση 2001/740/ΕΚ της Επιτροπής" διαγράφονται.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 20 Φεβρουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 395 της 30.12.1989, σ. 13.

(4) ΕΕ L 277 της 20.10.2001, σ. 30.

(5) ΕΕ L 21 της 24.1.2002, σ. 28.

(6) ΕΕ L 104 της 13.4.2001, σ. 6.

(7) ΕΕ L 21 της 24.1.2002, σ. 30.

(8) ΕΕ L 62 της 2.3.2001, σ. 22.

(9) ΕΕ L 115 της 25.4.2001, σ. 12.

(10) ΕΕ L 335 της 19.12.2001, σ. 21.

(11) ΕΕ 121 της 29.7.1964, σ. 2012/64.

(12) ΕΕ L 243 της 11.10.1995, σ. 7.

(13) ΕΕ L 368 της 31.12.1994, σ. 10.

(14) ΕΕ L 268 της 24.9.1991, σ. 41.

(15) ΕΕ L 47 της 21.2.1980, σ. 4.

(16) ΕΕ L 26 της 31.1.1977, σ. 85.

(17) ΕΕ L 10 της 16.1.1998, σ. 25.